Catherine Howard

Si Catherine Howard (  – 13 Pebrero 1542), ang kanyang pangalan ay binabaybay din bilang si Katheryn Howard. Sya ay Reyna ng Inglatera mula 1540 hanggang 1541 bilang ikalimang asawa ni Haring Henry VIII. Siya ay anak nina Lord Edmund Howard at Joyce Culpeper, pinsan ni Anne Boleyn (ang pangalawang asawa ni Henry VIII), at pamangkin ni Thomas Howard, 3rd Duke ng Norfolk. Si Thomas Howard ay isang kilalang politiko sa korte ni Henry, sya ay binigyan ng lugar sa sambahayan ng ikaapat na asawa ni Henry na si Anne ng Cleves, kung saan nakuha niya ang interes ng Hari. Pinakasalan ni Catherine si Henry noong 28 Hulyo 1540 sa Oatlands Palace sa Surrey, 19 araw lamang pagkatapos ng pagpapawalang-bisa ng kasal ni Henry kay Anne. Siya ay 49, at si Catherine naman ay nasa pagitan ng 15 at 21 taong gulang, bagaman malawak na tinatanggap ng karamihan na siya ay nasa 17 na taong gulang sa panahon ng kanyang kasal kay Henry VIII.

Si Catherine ay tinanggalan ng kanyang titulo bilang reyna noong Nobyembre 1541 at pinugutan ng ulo pagkaraan ng tatlong buwan sa kadahilanan ng pagtataksil at pangangalunya sa kanyang malayong pinsan na si Thomas Culpeper.

 Pinagmulang Lahi 
Si Catherine ay may maharlikang mga ninuno bilang apo ni Thomas Howard, 2nd Duke ng Norfolk (1443 – 1524), ngunit ang kanyang ama na si Lord Edmund Howard, ay hindi mayaman, sapagkat sya ay ikatlong anak lamang ng kanyang ama – sa ilalim ng mga alituntunin ng primogeniture, ang panganay na anak ang magmamana ng lahat ng ari-arian ng ama.

Ang ina ni Catherine ay si Joyce Culpeper, Sya ay mayroon nang limang anak mula sa kanyang unang asawa na si Ralph Leigh (  – 1509) nang pakasalan niya si Lord Edmund Howard, sa kasal na ito nagkaroon sila ng anim pang mga anak, si Catherine ay ikasampung anak ng kanyang ina. Dahil kaunti lang ang mayroon ang kanilang pamilya, ang kanyang ama ay madalas na humingi ng tulong sa kanyang mas mayayamang kamag-anak.

Mga pananda

Kategorya:Ipinanganak noong Dekada 1520
Kategorya:CS1: long volume value